Ved du nok om varmeforsyningsloven og varmepumper? - Leder IDAG
27. maj 2020 09:16 | Medlemsnyhed | Indrykket af DANSK ENERGI
Kurset fokuserer på de varmeforsyningsmæssige rammer for forretningsmodeller for varmepumper. Skal varmepumpen projektgodkendes? Må kunden få installeret en varmepumpe? Hvilken pris må jeg tage?
På kurset går vi i dybden med varmeforsyningslovens regler om projektgodkendelse, tilslutnings- og forsyningspligt og priser (hvile i sig selv-princippet) i forhold til varmepumper. Vi vil stille skarpt på, hvornår et projekt er omfattet af reglerne og hvornår ikke, hvornår installation af varmepumpen er tilladt og hvornår det vil kræve dispensation, og om der må tages et overskud eller ej.
De fleste virksomheder har et overordnet kendskab til reglerne, men regelsættet er kompliceret og det er nemt at fare vildt. Efter kurset vil du kunne navigere sikkert mellem de forskellige regler og have styr på, hvad der skal til for at få forretningskonceptet til at flyve.
På kurset vi du bl.a. få svar på:
Hvornår finder varmeforsyningsloven anvendelse på varmepumper?
Hvordan vurderes grænsen på 0,25 MW?
Hvilke krav gælder der for projektgodkendelse af varmepumper?
Er boligen underlagt aftagepligt fra den kollektive forsyning?
Hvad indebærer tilslutnings- og forblivelsespligt for mit varmepumpeprojekt?
Hvornår kan jeg få dispensation fra reglerne?
Hvornår må jeg tage et overskud?
Hvor stort må overskuddet være?
Ansatte hos varmepumpeleverandører og energiselskaber. Kurset kan desuden være interessant for (nye) ansatte hos energimyndighederne, der arbejder med støtteordninger til varmepumper eller varmeplanlægning.